5 in Uitenhage gewond in skietery | Netwerk24
5 in Uitenhage gewond in skietery
Deur Alex Mitchley 23 Junie 2019 07:31
Die polisie ondersoek ’n saak waarin vyf mense beseer is in ’n skietery in Uitenhage in die Oos-Kaap.
Die vyf – almal tussen 18 en 24 jaar – het Vrydag langs ’n pad gestaan toe ’n motor verbyry en op hulle losbrand.
Die passasier van ’n rooi Toyota Corolla Sprinter is die verdagte wat die sneller getrek het en die vyf op die hoek van Grasvoël- en Pelicanstraat in die woonbuurt Kamehs gewond het voordat die bestuurder weggery het.
“Al vyf slagoffers het in verskillende rigtings begin hardloop, maar hulle is almal getref,” het sers. Majola Nkohli, polisiewoordvoerder, gesê.
Die motief vir die skietery is nie bekend nie en die verdagtes word nog gesoek.
Die slagoffers is na hospitale gebring.
Mense met inligting kan speursers. Marlon van Heerden by 082 441 7624 of 041 988 8200 bel.
Meer oor: Uitenhage | Skietery
Reddy moet nou skietery op bende-eenheid bekyk